Bunga telang

Bunga telang, kembang telang, kacang telang atau bunga biru (nama botani: Clitoria ternatea) ialah spesies tumbuhan kekacang yang mempunyai bunga berwarna ungu terang dalam keluarga Fabaceae.

 Penamaan 
Nama-nama bunga telang (), kembang telang dan kacang telang datang daripada perkataan bahasa Jawa  têlêng yang bermaksud "pusat".

Botani
Tumbuhan ini jenis berkayu menjalar. Ia mempunyai daun unipinnat memanjang 5 hingga 9.5 cm dengan anak daun membujur atau oblong 5-7 helai setangkai setiap satu berukuran 1.4-6.5 cm panjang dan 1-4 cm lebar.

Bunga tumbuhan terdiri daripada lima kelopak tercantum diperhatikan mempunyai bentuk mirip kelentit atau klitoris (clitoris) manusia memberikan nama saintifiknya Clitoria. Bunga ini sebahagian besar berwarna biru nila kerana kandungan antosianin tetapi ada juga bunga yang berwarna putih. Sulur bunga mempunyai paling lebih 10 filamen yang bersambung pada cepu debunga. Biji yang terhasil daripada persenyawaan bunga tumbuh berupa lenggai runcing 5 hingga 12 cm panjang mengandungi 8-10 biji benih.

Kegunaan
Dalam makanan
Bunganya digunakan secara tradisional sebagai bahan pewarna makanan untuk menghasilkan warna biru dalam masakan seperti nasi kerabu, pulut dan mi; malah  bunga ini turut disebut sebagai bunga nasi kerabu di kawasan Pantai Timur Semenanjung lantaran pemakaiannya tersebut. Kini, ia amat jarang dipakai kerana kekurangan bekalan dalam jumlah yang mencukupi untuk digunakan.

Kuntum-kuntum bunganya boleh diseduh sebagai teh (yakni "teh bunga telang"); teh ini diketahui di Vietnam, Thailand dan Malaysia sebagai minuman pelega selepas makan malam mahupun dinikmati manis bercampur limau dan pemanis seperti madu atau gula merah. Peminuman teh bunga telang juga dipercayai membantu mengekalkan awet muda dan ketegangan kulit.

Tujuan lain
Bunga telang sering digunakan sebagai barang sembahyang penganut Hindu.

Ia sering ditanam sebagai tanaman hiasan serta sebagai penggalak mengembalikan semula keadaan persekitaran tanah terbiar.

Galeri

Rujukan

Pautan luar



 Contains a detailed monograph on Clitoria ternatea (Shankhapushpi) as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/330-shankapushpi
Comparative Evaluation of in vitro Antioxidant Activity of Root of Blue and White Flowered Varieties of Clitoria ternatea Linn.
Picture Gallery of Clitoria ternatea
Antihistaminic activity of Clitoria ternatea L. roots

 Pokok Telang di Melor

Kategori:Clitoria
Kategori:Flora di Thailand
Kategori:Flora di Malaysia
Kategori:Pokok

ca:Clitòria
pt:Clitoria